এম নজরুল ইসলাম, বগুড়া প্রতিনিধি: বগুড়া-নাটোর মহাসড়কে থ্রি হুইলার বন্ধে মড়িয়া হয়ে উঠেছে কুন্দারহাট হাইওয়ে পুলিশ। অন্যদিকে, বগুড়ার শাজাহানপুর থানা পুলিশ অভিযানের নামে ওঠপেতে সিএনজি ধরে এক’শ টাকা নিয়ে ছেড়ে দিচ্ছে বলে অভিযোগ উঠেছে। হাইকোর্টের রায়, বাস মালিকদের দাবি এবং সরকারের সিদ্ধান্ত- এই তিন মিলে দেশের মহাসড়কগুলোতে কম গতির তিন চাকার গাড়ি চলাচল নিষিদ্ধ করা হয়। এরপর থেকেই মহাসড়কে থ্রি হুইলার বন্ধে হাইওয়ে পুলিশ থ্রি হুইলার বন্ধে মড়িয়া হয়ে ওঠে। আগের দিনেরমত এখন আর থ্রি হুইলার চোখে পড়েনা বললেই বলে। চলতি জানুয়ারি মাসে ১৭দিনে দেড় শতাধিক যানবাহনে মামলা দায়ের করেছে হাইওয়ে পুলিশ। প্রতিদিনই বগুড়ার নন্দীগ্রাম উপজেলার বগুড়া-নাটোর মহাসড়কে অভিযান চালাচ্ছে কুন্দারহাট হাইওয়ে পুলিশ। পাশাপাশি নন্দীগ্রাম থানা পুলিশও থেমে নেই। ১৭দিনে ৪৮টি যানবাহনে মামলা দায়ের করেছে থানা পুলিশ। থ্রি হুইলার- সিএনজি, ইজিবাইক, নসিমন-করিমনসহ দুই শতাধিক যানবাহনে মামলা দায়ের করায় মহাসড়কের থ্রি হুইলার চালকেরা দিশেহারা হয়ে পড়েছে।